Нанајци
Нанајци (, ) су тунгуско-манџурски народ, чији језик припада јужој (манџурској) грани тунгуско-манџурских језика. Традиционална територија Нанајаца се налази на обалама реке Амур и њених притока, река Усури и Горин (или Гирин) у Хабаровском крају Руске Федерације, као и на обалама реке Сунгари у североисточној Кини.

Популација 
Према резултатима пописа становништва Руске Федерације, Нанајаца је 2010. било 12.003. У Кини је према попису становништва 2000. године живело 4.640 Нанајаца, a 2010 тај број је порастао на 5.354.

Језик 
Нанајски језик припада јужој (манџурској) грани тунгуско-манџурских језика и најближи је улчијском и орочијском језику. Постоје два дијалекта нанајског, а то су доњоамурски и горњоамурски дијалекат. Почетком 21. века већина Нанајаца говори руским као матерњим језиком, а проценат говорника нанајског је у непрестаном опадању.

Вера 
Нанајци су већином православне вероисповести, али су се међу њима одржала традиционална анимистичка веровања и шаманизам.

Извори

Литература

Спољашње везе 
 Нанајци - „Црвена књига народа Руске Империје”

Тунгуско-манџурски народи
Етничке групе Русије
Етничке групе Кине